Mattias Sigfridsson , starfandi lögreglustjóri í Malmö , og Anna Palmqvist vara-saksóknari . Alls féll 41 fyrir skotvopnum í Svíþjóð á árinu 2019 . Það er svipaður fjöldi og undanfarin ár en lögregla segir að verulega hafi dregið úr skotárásum í stærstu borgum landsins . Mattias Sigfridsson , starfandi lögreglustjóri í Malmö , sagði á blaðamannafundi þriðjudaginn 7. janúar að þar hefði tekist að hindra nokkrar skotárásir . Á árinu 2019 féllu 34 í Malmö í skotárásum og er það lægsta tala myrtra í sex ár . Þá voru færri sprengjuárásir í borginni en áður en lögreglan tók að skrá þær sérstaklega árið 2017 . Eftir að 15 ára piltur var skotinn var ráðist í sérstakar gagnaðgerðir af hálfu sænsku lögreglunnar sem skilað hafa góðum árangri . Lögreglan leggur meiri áherslu en áður á forvarnir . Sigfridsson segir of snemmt að segja um varanlegan árangur breyttra starfsaðferða lögreglunnar . Ógerlegt sé að segja fyrir um illvirki sem kunna að verða unnin . Skipulega hafi verið unnið að því að brjóta upp glæpahópa sem hafi nú látið sig hverfa . Þá sé algengt að vopn séu gerð upptæk . Skráðar voru 320 skotárásir í Svíþjóð á árinu 2019 og eins og fyrr sagði týndi 41 lífi vegna þeirra . Flestar árásirnar voru í Stokkhólmi ( 85 ) og þar féllu 16 . Í Malmö og nágrenni voru árásirnar 65 og 10 féllu . Í lögregluumdæmi í miðhluta Svíþjóðar voru 53 árásir en 5 féllu . Á sama tíma og mannfall af völdum skotárása minnkar í þéttbýlasta hluta Svíþjóðar vaxa áhyggjur af þróuninni í dreifbýli landsins . Í norðurhluta Svíþjóðar fjölgaði skotárásum mest úr 3 árið 2017 í 28 árið 2019 , voru tvær þeirra banvænar . Lítið benti til að rekja mætti þetta til skipulagðrar glæpastarfsemi að sögn Lars Wahlbergs lögreglustjóra . Hann segir að hættan á skotvopnum sé beitt vaxi með aukinni byssueign . Það sé ekki nýtt að glæpamenn eigi í illdeilum hver við annan , hitt sé nýtt að þeir eigi svona mikið af byssum og sprengjum .